2004/71/EY: Komission päätös, tehty 4 päivänä syyskuuta 2003, olennaisista vaatimuksista, jotka liittyvät SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuusjärjestelmään (GMDSS) (ETA:n kannalta merkityksellinen teksti) (tiedoksiannettu numerolla K(2003) 2912)



Virallinen lehti nro L 016 , 23/01/2004 s. 0054 - 0055



Komission päätös, tehty 4 päivänä syyskuuta 2003, olennaisista vaatimuksista, jotka liittyvät SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuusjärjestelmään (GMDSS) (tiedoksiannettu numerolla K(2003) 2912) (ETA:n kannalta merkityksellinen teksti) (2004/71/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY(1) ja erityisesti sen 3 artiklan 3 kohdan e alakohdan, sekä katsoo seuraavaa: (1) Muutamat jäsenvaltiot ovat ottaneet käyttöön tai aikovat ottaa käyttöön yhteiset turvallisuusperiaatteet ja -säännöt, jotka koskevat muissa kuin SOLAS-sopimuksen (ihmishengen turvallisuudesta merellä tehty sopimus) piiriin kuuluvissa merialuksissa olevia radiolaitteita. (2) Radiopalvelujen yhdenmukaistaminen lisää SOLAS-sopimuksen ulkopuolelle jäävien merialusten turvallisuutta varsinkin hätätilanteessa ja huonoissa sääolosuhteissa. (3) Meriturvallisuuskomitean (MSC) kiertokirjeessä 803, joka koskee SOLAS-sopimuksen ulkopuolelle jäävien merialusten osallistumista merenkulun maailmanlaajuiseen hätä- ja turvallisuusjärjestelmään (GMDSS), ja Kansainvälisen merenkulkujärjestön (IMO) päätöslauselmassa MSC.77(69) kehotetaan hallituksia soveltamaan suuntaviivoja, jotka koskevat SOLAS-sopimuksen ulkopuolelle jäävien alusten osallistumista merenkulun maailmanlaajuiseen hätä- ja turvallisuusjärjestelmään ja vaatimaan tiettyjen hätä- ja turvallisuusjärjestelmään liittyvien piirteiden toteuttamista kaikissa aluksissa käytettävissä radiolaitteissa. (4) Kansainvälisen teleliiton ITU:n radio-ohjesäännöissä määritellään tietyt taajuudet, jotka on varattu merenkulun maailmanlaajuisen hätä- ja turvallisuusjärjestelmän käyttöön. Kaikkien näillä taajuuksilla toimivien radiolaitteiden, jotka on tarkoitettu käytettäviksi hätätapauksissa, on oltava yhteensopivia näille taajuuksille osoitetun käyttötavan kanssa, ja niiden on tarjottava kohtuullinen varmuus siitä, että ne toimivat oikein hätätilanteessa. (5) Komission päätöstä 2000/638/EY(2), tehty 22 päivänä syyskuuta 2000, direktiivin 1999/5/EY 3 artiklan 3 kohdan e alakohdan soveltamisesta SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuuusjärjestelmään ja jotka eivät kuulu laivavarusteista annetun neuvoston direktiivin 96/98/EY soveltamisalaan, sovelletaan vain laitteisiin, jotka on tarkoitettu asennettavaksi merialuksiin. Päätöksen soveltamisalaa olisi laajennettava niin, että se koskee kaikissa SOLAS-sopimuksen ulkopuolelle jäävissä aluksissa käytettäviä merenkulun maailmanlaajuiseen hätä- ja turvallisuusjärjestelmään (GMDSS) osallistuvia laitteita. Kyseisen päätöksen mukainen turvallisuuden korkea taso koskee kaikkia aluksia, ja siksi päätöksen soveltamisalaa pitäisi muuttaa niin, että samat vaatimukset koskevat merenkulun maailmanlaajuiseen hätä- ja turvallisuusjärjestelmään osallistuvien laitteiden käyttöä SOLAS-sopimuksen ja laivanvarusteista annetun direktiivin ulkopuolelle jäävissä aluksissa riippumatta siitä, ovatko ne merialuksia. Siksi päätös 2000/638/EY olisi korvattava. (6) Tässä päätöksessä säädetyt toimenpiteet ovat vaatimustenmukaisuuden arviointi- ja markkinoiden valvontakomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämä päätös koskee radiolaitteita, jotka on tarkoitettu asennettavaksi aluksiin, jotka eivät kuulu SOLAS-sopimuksen soveltamisalaan, jotka on tarkoitettu osallistumaan merenkulun maailmanlaajuiseen hätä- ja turvallisuusjärjestelmään (GMDSS), joka määritellään SOLAS-sopimuksen IV luvussa, ja joita käytetään a) ITU:n radio-ohjesäännön 1.28 artiklassa määritellyssä merenkulun siirtyvässä radioliikenteessä; tai b) ITU:n radio-ohjesäännön 1.29 artiklassa määritellyssä merenkulun siirtyvässä satelliittiliikenteessä. 2 artikla Edellä 1 artiklassa tarkoitetut, tämän päätöksen soveltamisalaan kuuluvat radiolaitteet on suunniteltava niin, että ne toimivat oikein meriolosuhteissa, täyttävät kaikki merenkulun maailmanlaajuisen hätä- ja turvallisuusjärjestelmän (GMDSS) asettamat toiminnalliset vaatimukset hätätilanteessa ja tarjoavat selkeän ja luotettavan yhteyden, jolla analogisen tai digitaalisen viestintäyhteyden toistotarkkuus on erittäin hyvä. 3 artikla Kumotaan päätös 2000/638/EY. 4 artikla Tätä päätöstä sovelletaan 4 päivästä syyskuuta 2004. 5 artikla Tämä päätös on osoitettu kaikille jäsenvaltioille. Tehty Brysselissä 4 päivänä syyskuuta 2003. Komission puolesta Erkki Liikanen Komission jäsen (1) EYVL L 91, 7.4.1999, s. 10. (2) EYVL L 269, 21.10.2000, s. 52.